  Майя Бывальцева Кылем арня ӵоже, 28-тӥ куарусёнысен 4-тӥ коньывуонозь, Удмуртиын паласькись лек вирус инфекциен (ОРВИ) 15 сюрс 52 адями черлаз. Висисьёслэн лыдзы эпидеми гожез 17,3 процентлы ортчиз. Со сярысь Роспотребнадзорлэн элькунъя управлениезлэн пресс-службаез ивортӥз. Ижкарын эмъюрттэтлы 7 сюрс 68 адями вазиськиз (улосвылысь вань черламъёс пӧлысь 47 процентэз) Кынман висёнъёс алян вакыт кутскем дырысен грипплы но паласькись лек вирус инфекцилы 3 сюрс 600 эскеронъёс ортчытӥзы. Соос возьматӥзы, эпидимеи югдур риновирусъёс, РС-вирусъёс но парагрипп чотын возиське шуыса. Грипплээсь вирусъёссэ ӧз шараялэ. Та нуналъёслы Удмуртие бадӟымъёслы грипплэсь «Совигрипп» вакциналэн кыкетӥ партиез вуиз – 19 сюрс 830 доза. Нырысетӥ партиез гудырикошкон пумын вуиз вал – 189 сюрс 70 доза бадӟымъёслы но 101 сюрс 765 доза нылпиослы. Туэ элькунын 900 сюрс пала адямилы прививка пуктыны малпало.  Тегъёс: Тазалык Ижкар Роспотребнадзор висён Удмуртия прививка  